14/05/2013 | Administración LocalMunicipal
Santiso
Bases para a contratación laboral temporal dun técnico deportivo municipal.

Por Decreto de alcaldía de 29 de abril de 2013, aprobouse as bases que a continuación se transcriben para a contratación dun/ha técnico deportivo/a municipal. O obxecto desta convocatoria é a contratación laboral temporal, a tempo completo, baixo a modalidade de contrato por obra ou servizo determinado, dun técnico/a deportivo/a municipal que se rexerá polas presentes bases. As funcións e tarefas que han ser desempeñadas pola persoa seleccionada consistirán en: Desenvolver os programas deportivos do concello, en especial o relacionado co deporte escolar e federado, realizar tarefas de apoio á xestión deportiva e as de carácter extraordinario como carnavales, campamentos de verán ou Nadal do concello ou en colaboración con outros concellos e colaborar nas campañas deportivas da Deputación ou doutras administracións. O traballo realizarase por distintas parroquias do Concello, sendo necesario que o traballador dispoña dun vehículo para desplazarse por todo o termo municipal. Serán requisitos mínimos de todos os aspirantes a esta contratación: 1.- Ter cumpridos os 16 años de idade e non pasar da idade prevista para a xubilación forzosa por idade.2.- Ter nacionalidade española ou ser nacional doutros estados conforme aos artigos 56 e 57 do Estatuto básico do empregado público.3.- Ter a capacidade funcional, así como a capacidade física necesaria para o desenvolvemento das tarefas.4.- Non ter sido separado, mediante procedemento disciplinario, do servizo de calquera administración pública, nin estar inhabilitado para o exercicio da función pública por sentenza firme.5.- Non estar incurso en causas de incompatibilidades de conformidade co disposto na Lei 53/1984, de 26 de decembro, de incompatibilidades do persoal ao servizo das administracións públicas.6.- Estar en posesión do carné de conducir B1. • Será requisito específico desta convocatoria estar en posesión dalgunha das seguintes titulacións: Técnico/a en Actividades Físicas e Animación Deportiva, Licenciado/a en Educación Física ou Diplomado/a en Maxisterio na especialidade de Educación Física. O aspirante achegará só unha das titulacións requeridas como requisito. No caso de poseer varias titulacións, valorarase como mérito na fase de concurso. Todos os requisitos esixidos no apartado anterior deberán posuílos os aspirantes o día que remate o prazo para presentar as súas solicitudes. O contrato de traballo será de duración determinada dun ano. A xornada laboral será de xornada completa, no horario axeitado para a prestación do servizo, sempre coa previa autorización do encargado do departamento. As retribucións estipuladas serán de 931,73 euros brutos ao mes (incluídas pagas extraordinarias). A selección do persoal realizarase de conformidade co previsto nas presentes bases polo sistema de concurso de méritos con entrevista persoal, logo de valorar os seguintes méritos: • Outras titulacións académicas de carácter deportivo relacionadas co traballo que ha de ser desempeñado polo técnico deportivo e distinta da achegada como requisito (máximo 2,5 puntos): Diplomatura………………1 punto. Licenciatura……………… 2,5 puntos. • Cursos, seminarios, xornadas, relacionadas coa actividade, emitidos por centros educativos e organismos homologados para o efecto (máximo 2,5 puntos): - Por cursos realizados de ata 19 horas 0,05 puntos. - Por cursos realizados de 20 a 50 horas 0,10 puntos. - Por cursos realizados de 51 a 80 horas 0,20 puntos. - Por cursos realizados de 81 a 100 horas 0,40 puntos. - Por cursos realizados de 101 horas en adelante 0,50 puntos. • Polos cursos de coñecemento do idioma galego: (máximo 2 puntos.): - certificado de Celga 1, 0,25 puntos. - Certificado de Celga 2, 0,5 puntos. - Certificado de Celga 3, 1,75 puntos. - Certificadote Celga 4, 2 puntos. • Por acreditar experiencia laboral relacionada co posto de traballo a desempeñar (animador deportivo, monitor deportivo ou similar), (máximo 3 ptos.): - En calquera administración pública: 0,25 puntos/mes - Na empresa privada, asociación, federación ou similar: 0,20 puntos/mes Neste apartado só se valorará a experiencia laboral acreditada, tanto como empregado por conta allea como por conta propia. Aquelas colaboracións sen relación contractual, tanto en asociacións, entidades sen ánimo de lucro e demais entidades non serán tidas en conta. Os títulos, así como diplomas ou certificados de cursos que presenten os interesados para proceder a súa valoración, terán que acreditarse con cadansúa fotocopia compulsada, ou outro documento equivalente que permita puntualos, expedido polo organismo ou entidade correspondente. Os servizos prestados terán que acreditarse mediante informe de vida laboral expedida pola Tesourería da Seguridade Social, certificación de servizos prestados emitido pola administración pública competente que indique as tarefas que realizaba o traballador, e os contratos de traballo. Para os efectos de valoración da experiencia profesional, únicamente se valorarán os meses completos, en calquera das distintas actividades, acompañando en todo caso, contratos, certificacións de empresa ou administración pública avaladas polo informe de vida laboral expedido pola Tesourería Xeral da Seguridade Social. Toda a documentación antedita será xuntada á solicitude no mesmo momento da súa presentación no rexistro de entrada do Concello, acompañado da fotocopia compulsada do DNI e do carné de conducir en vigor. Rexeitaranse aquelas solicitudes que non reúnan os requisitos ou que non acompañen os documentos esixidos. Os méritos alegados e non xustificados documentalmente non serán tidos en conta. Entrevista: Consistirá na exposición polo aspirante do seu curriculum, aos efectos de valorar a aptitude do mesmo ao posto que se convoca, e na exposición dunha proposta de programación anual de carácter deportivo para o Concello de Santiso, valorando o Tribunal o carácter dinamizador do citado programa e a sua adecuación ás necesidades da poboación do Concello, así como a capacidade de organización e de iniciativa do aspirante para realizar as funcións propias do posto de traballo. A duración máxima da exposición será de quince minutos por aspirante e o Tribunal poderá facer as preguntas que estime oportunas en relación á citada proposta de programación. A puntuación máxima da entrevista será de dous puntos. Rematada a fase de cualificación dos méritos dos aspirantes, o tribunal publicará, no taboleiro de anuncios do Concello, a relación de aspirantes por orde das puntuacións obtidas na fase de concurso, Entrevista: Os aspirantes serán convocados polo Tribunal para a realización da entrevista, na data que se anuncie no taboleiro de anuncios do Concello. Rematadas a fase de entrevistas, o Tribunal propoñerá para o seu nomeamento ao aspirante que acade maior puntuación final. A lista coa totalidade dos presentados e puntuación acadada quedará para poderen utilizala, ó longo dun ano, como relación de reserva ( sempre respectando a orde de lista de maior a menor puntuación), para cubrir situacións de renuncia voluntaria, procesos de incapacidade temporal, maternidade ou calquera outra circunstancia, en prazas de técnico deportivo deste concello. En caso de empate na puntuación final, o desempate farase en primeiro lugar tendo en conta o candidato que obteña maior puntuación na entrevista. No caso de seguir o empate, terase en conta ao candidato que acredite maior experiencia, de persistir o empate, terase en conta ao candidato que acredite maior formación, e de persistir o empate desfaríase o empate por sorteo ante a Tribunal.1.- O tribunal cualificador designado pola Alcaldía-Presidencia, estará integrado polos seguintes membros: Presidente: Técnico deportivo concello de Boimorto Suplente: Axente de emprego e desenvolvemento local do concello de Santiso. Vocais: Traballadora social do concello de Santiso, educadora familiar do Concello de Santiso e técnico deportivo do concello de Mesía. Suplentes: Traballadora social do concello de Toques, técnico deportivo do concello de Toques e técnico deportivo do concello de Arzúa. Secretario/a: O da corporación ou funcionario/a que o/a substitúa (con voz e sen voto). Os membros do tribunal están suxeitos ao disposto no artigo 28 da Lei 30/1992, do Réxime xurídico das Administracións Públicas e do procedemento administrativo común, e os dereitos por indemnización por asistencia, do Real Decreto 462/2002, sobre indemnizacións por razón do servizo.2.- Os membros do tribunal poderán solicitar a colaboración e asesoramento técnico que estimen conveniente. O tribunal reunirase para a estimación dos méritos e para a realización da entrevista, e determinará o aspirante seleccionado pola aplicación dos criterios fixados na convocatoria, e proporá ao Sr. Alcalde o nomeamento.3.- O Alcalde, vista a proposta do tribunal, procederá á adopción do decreto correspondente que resolverá a contratación. As instancias para solicitar a participación no proceso selectivo dirixiranse ao Sr. Alcalde do Concello de Santiso, e presentaranse no Rexistro Xeral do Concello durante o prazo de 10 días naturais contados dende o seguinte día ao da publicación do anuncio da convocatoria no Boletín Oficial da Provincia. Tamén poderán remitirse na forma prevista no artigo 38 da Lei 30/1992, de 26 de novembro, do Réxime xurídico das administracións públicas e procedemento administrativo común. De forma complementaria presentarase oferta pública de emprego na Oficina de Emprego correspondente, de maneira que aqueles candidatos citados pola Oficina de Emprego deberán recoller as bases nas dependencias municipais (Rexistro), e presentar as súas candidaturas antes de remate do prazo dos 10 días contados dende o seguinte á publicación no BOP. Rematado o prazo de presentación de instancias, a Alcaldía ditará resolución para aprobar a listaxe provisional de admitidos/as e excluídos/as, na que se indicarán as causas da exclusión, e concedendo un prazo de 10 días para a corrección das deficiencias sinaladas. Esta resolución e as sucesivas serán publicadas no taboleiro de edictos do concello. No caso de que non haxa reclamacións, a listaxe provisional será a definitiva sen necesidade de nova publicación. A proposta do tribunal cualificador trasladarase á Alcaldía-Presidencia, para a resolución do expediente de selección, mediante decreto, que será publicado no taboleiro de anuncios do Concello. A formalización do contrato laboral co/a aspirante seleccionado/a será competencia do Sr. Alcalde-Presidente; o/a aspirante deberá incorporarse ao seu posto de traballo no prazo máximo de cinco días, dende que sexa requirido para iso. No non previsto nestas bases acudirase ao disposto na lexislación laboral vixente que resulte de aplicación e, especialmente, no disposto no Estatuto básico do empregado público no que sexa de aplicación ao persoal laboral, no Estatuto dos traballadores RDL 1/95 de 24 de marzo, no disposto no Real Decreto 2720/1998, do 18 de decembro, e demais lexislación en materia laboral. Santiso, 10 de abril de 2013. O Alcalde Asdo.: Fernando Suárez Cortiñas D./Dna………………………………………., con DNI Nº. e con domicilio para os efectos de notificacións e comunicación en.…………………. CP ………. Localidade …….………. telf. ……………. EXPON: I.- Que ten coñecemento da convocatoria publicada e bases para a selección de ………………………………………………………. como persoal laboral temporal non permanente do Concello de Santiso. II.- Que está en posesión de todos e cada un dos requisitos esixidos nas bases de selección. Polo exposto, SOLICITA: Ser admitido ao correspondente proceso selectivo, engadindo para a estes efectos a documentación que se achega. Lugar e data Asdo.: DOCUMENTACIÓN QUE SE ACHEGA • Fotocopia compulsada do documento nacional de identidade • ……………………………………………………………………………………………………………………………………………………………………………………. • ……………………………………………………………………………………………………………………………………………………………………………………. (no caso de ser necesario continuarase ao reverso enunciando a documentación que se achegue)